अमरोहा। मंत्री के रिश्तेदार होने की हनक के सहारे एक युवक का बिना टिकट उत्तराखंड संर्पकक्रांति एक्सप्रेस के एसी कोच में सवार होकर राजधानी दिल्ली पहुंचने का ख्वाब अधूरा रह गया। टिकट चेक करने पर टीईटी से ही भिड़ पड़ा। धमकाने व जबरदस्त रौब का असर भी टीईटी पर नहीं पड़ा। लिहाजा स्टेशन पर ट्रेन रुकते ही आरपीएफ के हवाले कर दिया गया। हालांकि आरपीएफ ने भी जुर्माना वसूले जाने के बाद युवक को स्टेशन से रुखसत करने में ही भलाई समझी।